|  |  |  |
| --- | --- | --- |
| Република СрбијаАутономна Покрајина ВојводинаГрад ВршацГрадско ВећеБрој: 06.2-15/2021-III-01Дана: 06. август 2021.Вршац, Трг Победе 1 |  |  |

На основу члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (,,Службени гласник РС,, број 16/18) и члана 10. Правилника о средствима за подстицање програма или недостајућег дела средстава за финансирање програма од јавног интереса у области културе, образовања и обавештавања која реализују удружења националних мањина на територији Града Вршца („Службени лист Града Вршца“ број 13/2018), Градско веће града Вршца, р а с п и с у ј е

**ЈАВНИ КОНКУРС**

**за суфинансирање програма/пројеката националних мањина у области културе, образовања и обавештавања на територији града Вршца за 2021. годину који су од јавног интереса за Град Вршац, у укупном износу од 1.500.000,00 динара.**

***Предмет јавног конкурса***

Град Вршац суфинансираће програме/пројекте националних мањина из области културе, образовања и обавештавања на територији Града Вршца у 2021. години који доприносе развоју и унапређењу националних мањина у области културе, образовања и обавештавања у Граду Вршцу, који испуњавају опште услове:

 • Програми/пројекти који су у складу са Стратегијом развоја Града Вршца,

 • Програми/пројекти којима се може конкурисати код других извора финансирања, у делу обавезног учешћа подносиоца захтева,

 • Програми/пројекти који едукацијом унапређују живот маргинализованих циљних група у Граду Вршцу,

 • Програми/пројекти који промовишу мултикултуралност и прекограничну сарадњу са суседним жупанијама у Румунији,

 •Програми/пројекти који представљају иновацију у локалном систему националних мањина ***у*** области културе, образовања и обавештавања.

***О п ш т и у с л о в и к о н к у р с а***

***1. Право учешћа*** на конкурсу имају удружења грађана, организације и савези грађана националних мањина, регистровани у складу са важећим законским прописима и уписани у надлежном регистру, са седиштем на територији града Вршца, односно имају седиште или огранак и делују на подручју града Вршца најмање 6 месеци пре објављивања конкурса.

***2. Критеријуми за избор програма*** који ће се финансирати средствима буџета Града Вршца су:

**2.1. референце програм**а: област у којој се реализује програм, односно колико је јасно проблем дефинисан у програму, дужина трајања програма, број корисника програма, могућност развијања програма и његова одрживост, да ли је програм у вези са циљем употребе средстава и проблемима локалне заједнице;

**2.2. циљеви који се постижу:** обим задовољавања јавног интереса, степен унапређења стања у области у којој се програм спроводи, да ли су циљеви јасно и прикладно одређени, да ли су достижни у предвиђеном времену и да ли недвосмислено представљају решење уоченог проблема у локалној заједници;

**2.3.** **суфинансирање програма из других извора:** сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма; оцењује се буџет програма и финансијска исплативост – да ли буџет програма рада одражава стварне трошкове предложених активности: да ли су трошкови реални, практични и да ли је однос између процењених трошкова и очекованих резултата задовољавајући; да ли је адекватан однос између административних и програмских трошкова; колика је вероватноћа да се планираним средствима постигну предвиђени резултати;

**2.4. законитост и ефикасност коришћења средстава и одрживост ранијих програма:** ако су раније коришћена средства буџета, цениће се да ли су испуњене уговорне обавезе. Неопходна је израда извештаја о утрошку средстава добијених из буџета Града Вршца у претходној расподели и извештај о реализацији бар једног пројекта за оне који први пут конкуришу за средства.

Конкретно за вредновање програма формира се Ранг листа према наведеним критеријумима, применом утврђених мерила и то:

 **-Усклађеност програма са свим захтевима конкурса и конкурсне документације -** оцењује се да ли је програм усклађен са свим захтевима конкурсне документације - вреднује се од 1-5 поена;

-**Да програм задовољава општи интерес у области културе, образовања и обавештавања удружења националне мањине на територији Града Вршца -** вреднује се од 1-5 поена;

**-Обухват програма** – колике су могућности програма рада да oбухвати шири круг корисника и подстакне њихово активно учешће у реализацији предвиђених активности; да ли укључује партнерство са другим удружењима, привредом или јавним сектором – вреднује се од 1-5 поена;

 -**Извештај о утрошку средстава –** ако удружењеподнесе извештај о утрошку средстава добијених из буџета Града Вршца за претходну годину, а удружење које први пут конкурише за средства поднесе извештај о реализацији барем једног пројекта/програма из другог извора финансирања – вреднује се од 1-5 поена.

Поред наведених мерила конкурсом се могу предвидети и друга мерила имајући у виду специфичност програма који се пријављују за расподелу средстава.

Сваком предлогу Програма, Комисија ће доделити одређен број поена, на основу кога ће бити сачињена Ранг листа пријављених програма.

По извршеном вредновању, Комисија утврђује новчану вредност поена, тако што износ средстава која се додељује конкурсом, подели збиром поена које су програми освојили бодовањем.

***3. Пријава на конкурс*** подноси се на обрасцу број 1 који је саставни део конкурсне документације и може се наћи на сајту града Вршац **www.vrsac.org.rs** или на писарници Градске управе у Вршцу, Трг победе 1.

Уз пријаву се подноси и следећа обавезна пратећа документација:

***-*Копија регистрацијеподносиоца/корисника средстава** код надлежног органа са описом и шифром делатности за коју је подносилац/корисник регистрован (ОБАВЕЗНО је достављање *Обавештења о разврставању*);

**- Основни подаци o подносиоцу/кориснику средстава** које исказује у обрасцу пријаве број 1 који је објављен уз конкурсну документацију;

**- Детаљан опис пројекта/програма и детаљна финансијска конструкција** - опис, методе и начин реализације, план и врсте активности, корисници обухваћени пројектом и друго (приложити опис највише на 2 странице, уз детаљан опис могуће је приложити публикације, други штампани материјал, као и аудио, видео, дигитални и други материјал о пројекту или подносиоцу);

**- Извештај о утрошку средстава добијених из Буџета на предходном конкурсу за расподелу буџетских средстава,** (копија уговора о додели средстава, копија апликације-обрасца реализованог пројекта, копије рачуна и потврда о реализацији утрошених средстава) и извештај о реализацији барем једног пројекта за оне који први пут конкуришу за средства (образац број 2. објављен уз конкурсну документацију);

**-** Корисник средстава је дужан да достави **изјаву о прихватању обавезе потписника/корисника средстава буџета града Вршца,** односно, изјаву да средства за реализацију одобреног програма нису на други начин већ обезбеђена као и изјаву о непостојању сукоба интереса за реализацију пројекта (образац број 3. објављен уз конкурсну документацију).

***4. Пријаве на Јавни конкурс подносе се у року од 30 дана*** од дана објављивања Јавног конкурса а закључно са 23.09.2021. године у канцеларији писарнице Града Вршац или на адресу Град Вршац, Трг победе 1, 26300 Вршац, са назнаком:

**„За јавни конкурс за суфинансирање програма/пројеката националних мањина у области културе, образовања и обавештавања у граду Вршцу за 2021. годину.“**

Конкурсна документација се не враћа;

***5. Корисник буџетских средстава*** у једном конкурсном циклусу може конкурисати само из једне области;

***6. Пријаве које се доставе након рока*** наведеног у тачки 3 овог Конкурса и са непотпуном документацијом и пријаве послате факсом или електронском поштом, непотписане и неоверене пријаве, као и пријаве корисника који у предходној расподели није наменски утрошио средства или их није оправдао, одбацују се као неблаговремене, односно непотпуне;

***7. Комисија, разматра пристигле пријаве и на основу наведених критеријума утврђује предлог листе за финансирање*** односно суфинансирање у одређеној области.

Предлог листе се објављује на званичној интернет страници Града Вршца, на огласној табли Градске управе Града Вршца и порталу e-Uprava.

Учесници конкурса имају право увида у поднете пријаве и приложену документацију по утврђивању предлога листе вредновања и рангирања пријављених програма, у року од три дана од дана објављивања предлога листе.

На предлог листе, учесници јавних конкурса имају право приговора у року од 8 (осам) дана од дана објављивања листе.

Одлуку о приговору, која мора бити образложена, Градско веће Града Вршца доноси у року од 15 дана од дана његовог пријема.

***8. Одлуку о избору програма доноси Градоначелник*** у року од 30 дана од дана истека рока за подношење приговора.

Одлука из става 6. овe тачке објављује се на званичној интернет страници Града Вршца и порталу e-Uprava.

***9.*** Пре доношења Одлуке о избору програма Комисија ће затражити ***мишљење националних савета националних мањина*** у складу и роковима прописаним Законом;

***10.*** На основу Одлуку о избору програма, ***Градоначелник закључује уговор са удружењем у коме ће се регулисати међусобна права, обавезе и одговорности***, износ средстава и друга питања од значаја за реализацију програма/пројекта.

***11. Уколико се корисник средстава не одазове позиву за закључење уговора*** у року од осам дана од дана пријема позива, сматраће се да је одустао од додељених средстава.

***12.*** Комисија задржава право да од подносиоца пријаве, ако се укаже потреба, ***захтева додатну документацију и додатне информације или да изврши контролу на лицу места***, односно захтева усмену презентацију пројекта од стране подносиоца.

***13.*** ***Удружење које је корисник средстава, израђује завршне наративне и финансијске извештаје.***

**Завршни наративни извештај садржи**: детаљан опис активности и резултата реализације програма у односу на планиране активности дефинисане уговором, како би се могла извршити процена успешности од стране Градске управе и образложење за свако одступање од програма и преглед корективних мера чије се предузимање планира од стране корисника средстава.

**Завршни финансијски извештај из става 1. овог члана садржи**: приказ финансијског плана пројекта (према обрасцу из конкурсне документације) са прегледом свих трошкова који су настали током извештајног периода, као и целокупну документацију која оправдава настале трошкове.

Јавни конкурс је објављен дана 24.08.2021. године на Порталу Града Вршца.

 Градско веће

 Председавајући

 Драгана Митровић